ऑस्ट्रेलिया के कप्तान पैट कमिंस बोले- प्लेइंग-11 चुनना मुश्किल; ग्रीन ने भी बॉलिंग शुरू की
Border-Gavaskar Trophy 2023 Player Availability: Mitchell Starc IND vs AUS 2nd Test match Update ऑस्ट्रेलिया भारत टेस्ट मैच से पहले प्रेस कॉन्फ्रेंस में ऑस्ट्रेलिया के कप्तान पैट कमिंस ने मिचेल स्टार्क की वापसी के संकेत दिए है। उन्होंने कहा - स्टार्च फिट है,
दिल्ली टेस्ट से पहले प्रेस कॉन्फ्रेंस में ऑस्ट्रेलिया के कप्तान पैट कमिंस ने मिचेल स्टार्क की वापसी के संकेत दिए हैं। उन्होंने कहा, स्टार्क फिट हैं, लेकिन हमने अभी यह नहीं सोचा है कि टीम में स्पिनर और तेज गेंदबाज स्कॉट बोलैंड के साथ एक और फास्ट बॉलर को कैसे शामिल करेंगे। स्टार्क दिसंबर में साउथ अफ्रीका के खिलाफ होम टेस्ट सीरीज में चोटिल हो गए थे।
ग्रीन ने भी बॉलिंग शुरू की
ऑस्ट्रेलिया के ऑलराउंडर कैमरून ग्रीन भी टीम में वापसी कर सकते हैं। कमिंस ने प्रेस कॉन्फ्रेंस में बताया कि ग्रीन भी फिट हैं और वे अगला मैच खेल सकते हैं। ग्रीन भी साउथ अफ्रीका के खिलाफ इंजर्ड हुए थे। उनकी उंगली पर चोट आई थी। अगर ऑस्ट्रेलिया को उन्हें टीम में शामिल करना है तो बतौर किसी बैटर को ही बाहर बैठना होगा। 
3 स्पिनर्स के साथ उतर सकता है ऑस्ट्रेलिया
ऑस्ट्रेलियन टीम ने प्रेस कॉन्फ्रेस में संकेत दे दिए हैं कि वह दिल्ली टेस्ट में 3 स्पिनर्स के साथ उतरेंगे। पैट कमिंस ने कहा- नागपुर और दिल्ली की मिटटी अलग है और पिच भी। लेकिन देख कर ऐसा ही लग रहा है कि यहां भी स्पिनर को ही मदद मिलेगी।
वॉर्नर को आक्रामक होने की जरूर
नागपुर टेस्ट की दोनों पारियों में फ्लॉप रहे ओपनर डेविड वॉर्नर के फॉर्म पर सवाल उठ रहे थे। लेकिन, पैट कमिंस ने संकेत दिए हैं कि वॉर्नर खेल सकते हैं। कमिंस ने कहा- जब वॉर्नर सामने वाली टीम पर प्रेशर बनाते हैं, तब वह अच्छा प्रदर्शन करते हैं। इस वजह से टीम में उनकी आक्रामकता का होना बहुत जरूरी है।
100वां टेस्ट पिता को समर्पित 
दिल्ली टेस्ट चेतेश्वर पुजारा का 100 वां टेस्ट होगा। पुजारा ने गुरुवार को प्रेस कॉन्फ्रेंस में कहा कि 100वां टेस्ट उनके लिए खास है। वह इसे अपने पिता को समर्पित करना चाहते हैं। दिल्ली टेस्ट में पुजारा का पूरा परिवार उन्हें खेलते हुए देखने स्टेडियम आएगा। पुजारा ने अपनी डेब्यू पारी को सबसे यादगार बताया। 2010 में ऑस्ट्रेलिया के खिलाफ बेंगलुरु के एम चिन्नास्वामी स्टेडियम में पुजारा ने दूसरी पारी में 72 रन बनाकर टीम को मैच जिताया था। 
मैच से एक दिन पहले केएल राहुल ने प्रैक्टिस की
गुरुवार को प्रैक्टिस का ऑप्शनल डे था। यानी प्लेयर अपनी इच्छा से प्रैक्टिस कर सकता है या वो आराम भी चुन सकता है। आज नेट्स पर केएल राहुल समेत चेतेश्वर पुजारा और शुभमन गिल ने प्रैक्टिस की। वहीं, विराट कोहली, रवींद्र जडेजा, आर अश्विन, मोहम्मद शमी और मोहम्मद सिराज से आराम किया। केएल राहुल प्रैक्टिस के दौरान थोड़े परेशान दिखे। प्रैक्टिस के बाद उन्होंने कोच राहुल द्रविड़ से बात भी की।